cyanic-selkie/wikianc huggingface dataset:
Melodrama
Eit melodrama liknar den klassiske tragedien, men har ein lykkeleg slutt. I romantikken var det ein teatersjanger med mange kjensler og kan sammenliknast med moderne såpeopera. Omgrepet «melodrama» blir også nytta i breiare tyding om eitkvart kunstnarisk verk, som ein film eller ei forteljing, der innhald og handling er framheva framfor karakterskildring.
Galatasarayøya
Galatasarayøya (tyrkisk Galatasaray Adası eller Kuruçeşme Adası) er ei lita øy i Bosporossundet utanfor bydelen Kuruçeşme i Istanbul i Tyrkia. Ho er eigd av Galatasaray sportsklubb.
Ho ligg like nordom Bosporosbrua med utsyn over Bosporos. På øya er det hus, barar, seks restaurantar og to symjebasseng. Øya ligg berre 165 meter frå kysten av Europa, og er mogeleg å nå via eit gratis båtsamband.
Koji Miyata
}Koji Miyata} er ein tidlegare japansk fotballspelar.
Fotoelektromagnetisk effekt
Fotoelektromagnetisk effekt er danning av elektromotorisk spenning når ein halvleiar i eit magnetisk felt vert utsett for lysstråling. Det er ei form for halleffekt, sidan belysninga ved fotoelektrisk effekt produserer frie ladningsberarar i materialen.
Forboden overgang
Ein forboden overgang er ein overgang mellom to tilstandar i eit kvantemekanisk system, som eit molekyl, eit atom eller ein atomkjerne, som ikkje er i samsvar med første ordens utrekningar. I formell fysikk tyder dette at prosessen ikkje kan skje via den mest effektive (elektrisk dipol) ruta. Sjølv om overgangen formelt sett er «forboden», er det eit lite sannsyn for at dei kan skje spontant, om eit atom eller eit molekyl hamnar i ein anslått tilstand. Meir presist kan ein sei at det er eit visst sannsyn for at eit anslått atom vil gjere ein forboden overgang til eit lågare energinivå per tidseining. Per definisjon er dette sannsynet mykje lågare enn at det vil gjere ein «lovleg» overgang. Derfor vil ein overgang frå eit høgare energinivå til eit lågare nesten alltid skje via ein lovleg overgang (eller t.d. via kollisjonar) enn at det skjer via ein forboden overgang.
The Second
The Second er det andre studioalbumet til det kanadisk-amerikanske rockebandet Steppenwolf, gjeve ut i oktober 1968 på ABC Dunhill Records. Albumet inneheld ein av dei mest kjende songane til Steppenwolf, «Magic Carpet Ride». Bakgrunnen på det opphavlege ABC LP-omslaget var ein skinnande «folie», i motsetning til seinare (MCA Records) LP-utgivingar og det moderne CD-omslaget.
Med ein stil som omfattar psykedelisk musikk og hardrock, har utgivinga fått gode kritikkar både då ho kom ut og i seinare år. Til dømes uttalte AllMusic-kritikaren Bruce Eder at The Second, sjølv om det var «svært avleidd» av deira første album, hadde «veldig harde og kanta» spor med bandet «i utmerkt form». Det vart det høgast rangerte albumet til bandet på Billboard 200, med ein tredjeplass.
Dei fem spora på side to etter «Magic Carpet Ride» består av ein samanhengande medley.
Salslister
Album - Billboard (United States)
Singlar - Billboard (USA)
Frøya i Trøndelag
Frøya er ei øy på kysten av Trøndelag. Øya ligg i Frøya kommune i Trøndelag fylke. Mellom Frøya og fastlandet ligg Hitra.
Yibal
Yibal er det største oljefeltet i Oman. Produksjonen på feltet starta i 1968 og på det meste vart det produsert nesten 250 000 fat olje per dag. I nyare år har produksjonen falle og var i 2005 88 000 fat per dag. Operatør på oljefeltet er Petroleum Development Oman.
Mount Lymburner
Mount Lymburner er eit fjell, 1940 moh, som står 4 nautiske mil (7 km) vest-nordvest for Mount Weems nær nordenden av Sentinel Range i Ellsworth Mountains. Det vart oppdaga av Lincoln Ellsworth på den transantarktiske flyturen hans den 23. november 1935. Det vart namngjeve av Advisory Committee on Antarctic Names (US-ACAN) etter J.H. Lymburner, ein assisterande pilot på ekspedisjonen til Ellsworth.
Nasjonaldans
Nasjonaldans er ein type dans som blir knytt til og eventuelt brukt som symbol for ein viss nasjon. Dette kan vera ei offisiell eller uoffisiell klassifisering. Historisk har ein ofte brukt omgrepa folkedans og nasjonaldans om kvarandre, og folkedansar rekna som typiske for ein nasjon kan få status som nasjonaldans.
Garipøya
Garipøya er ei lita øy utanfor kysten av Dikili i provinsen İzmir i Tyrkia. Ho er ei av to små øyar, i lag kalla Garipøyane, ved Bademlibukta. Begge øyane ligg i nærleiken av den greske øya Lesbos.
I antikken vart øyane kalla Arginusae eller Arginussae (gammalgresk Ἀργινούσ(σ)αι) og var åstad for slaget ved Arginusae i 406 fvt.
Holmedal kyrkje i Kvinnherad
Holmedal kyrkje er ei laftalangkyrkje frå 1882 i Kvinnherad kommune i Vestland. Kyrkja har 215 sitjeplassar.
Kyrkja står på Utåker, medan dei tidlegare kyrkjene stod på Holmedal (gnr. 19 eller 248).
Kyrkjegarden vart teken i bruk samstundes med kyrkja. Han har vorte utvida fleire gonger.
Fort William på Robertøya
Fort William Point er eit kjenneleg, høgt nes med flat topp som utgjer nordvestenden av Coppermine Peninsula og Robert Island i Sør-Shetlandsøyane i Antarktis. Neset ligg ved det nordvestlege innløpet til English Strait og dannar vestsida av innløpet til Carlota Cove.
Neset vart namngjeve av selfangarar tidleg på 1800-talet som nytta det som landemerke på veg inn i English Strait frå nord.
Neset ligg 7,23 km sørvest for Catharina Point, 8,06 km nord for Spark Point, 3.6 km nord-nordaust for Barrientos Island, 1,9 km aust for Okol Rocks og 4,85 km søraust for Table Island.
Slaget ved Port Royal i 1690
Slaget ved Port Royal (19. mai 1690) skjedde ved Port Royal, hovudstaden i franske Acadia, under Kong Vilhelm-krigen (1689–1697), den første av fire franske og indianske krigar. Ein stor styrke frå Ny-England kom til Port Royal, som overgav seg utan motstand kort tid etter. Ny-engelskmennene, leia av sir William Phips, hevda at akadiarane braut overgjevingsvilkåra og plyndra byen og fortet. Dette medførte at mange av akadiarane sterkt kom til å mislike ny-engelskmennene og det framtidige forholdet med dei engelsktalande naboane vart vanskelegare.
Bakgrunn
Niårskrigen hadde starta i 1688 i Europa og England vart innblanda i 1689 som ein del av ein allianse mot Frankrike. Styresmaktene i Ny-Frankrike utnytta uroa som oppstod i dei engelske koloniane etter den ærerike revolusjonen i 1688 og utførte mange raid i lag med deira indianske allierte i dei spente grenseområda i Ny-England og New York. To raid tidleg i 1690, eit mot Schenectady i New York og det andre mot Salmon Falls i New Hampshire, fekk styresmaktene i Massachusetts Bay Colony til å utføre fleire hemntokt mot franskmennene i Acadia.
Den 28. april 1690 segla William Phips frå Boston med ein flåte på fem skip og 446 militssoldatar. Flaggskipet hans, «Six Friends», hadde 42 kanonar, medan «Porcupine» hadde 16. Etter å ha teke franske samfunn i Penobscot Bay og Passamaquoddy Bay, sette Phips segl mot Port Royal og nådde fram den 9. mai. Før han nådde byen tok han kontakt med Pierre Melanson dit Laverdure, ein fransk hugenott, og forvissa seg om tilhøva i byen. Han segla så inn mot byen.
Overgjeving
Den franske garnisonen hadde mindre enn 90 soldatar og festningsverka var i dårleg tilstand. Ein militæringeniør hadde komen dit i oktober 1689 og rive fortet ned for å byggje opp eit nytt eit, så ingen av kanonane var stilte opp. I tillegg hadde garnisonen berre 19 muskettar.
Då Phips sende eit sendebod den 10. mai for å krevje at fortet overgav seg, sende Meneval ein lokal prest, Louis Petit, for å forhandle om overgjevingsvilkåra. Dette omfatta at ingen skulle skadast eller plyndrast, og at dei måtte få behalde den katolske truskapen sin. Phips nekta å godta vilkåra skriftleg, men dei vart stadfast av fleire vitne då guvernør Meneval kom til «Six Friends» dagen etter.
Etterverknad
Kva som skjedde etter overgjevinga, og motiva for det, er omdiskutert, fordi dei franske og engelske kjeldene er forskjellig på fleire punkt. Overgjevingsvilkåra vart brotne, og den engelske militsen plyndra ikkje berre fortet men og kapellet i fortet. Private eigedelar vart tekne og dei tok livet av buskapen.
I følje engelske framstillingar fjerna dei franske soldatane og innbyggjarane varer frå fortet (som normalt ville gå til sigerherren som krigsutbytte), medan forhandlingane fann stad. Då Phips vart gjort merksam på dette, vart han rasande og hevda at avtalen var broten, og dermed godtok han plyndringa som følgde.
Den franske framstillinga er annleis. Guvernør Meneval skal visstnok ikkje ha etterlate seg detaljerte ordrar då han gjekk for å forhandle med Phips, og somme av soldatane i garnisonen byrja å drikke. Dei braut seg så inn i lageret til kjøpmannen og gjerna varer derfrå. Sidan det berre var «kongen sine varer» som var ein del av overgjevingsvilkåra, meiner ein at det er rom for tvil om avtalevilkåra verkeleg vart broten.
Phips fekk dei akadiske bøndene til å sverje truskap til den engelske kongen og dronninga, før han fekk oppretta eit nytt styre. Styret vart derimot ikkje lenge og Joseph Robineau de Villebon, ein av assistentane til Meneval vende attende til Port Royal frå Frankrike i juni, og gjenoppretta det franske styret. Han flytta hovudstaden til St. John River fordi denne var lettare å forsvare. Port Royal vart angripen av sjørøvarar kort tid etter at Phips forlet staden.
Marie Høeg
Marie Høeg var ein norsk fotograf og kvinnesaksaktivist. Ho hadde fotografutdanning frå Finland, og etter endt læretid hadde ho eigne fotoatelier i Ekenäs og Hangö i Finland. I Finland møtte ho den framtidige samarbeids- og livspartnaren sin, den fem år yngre Bolette Berg, som også var fotograf. Saman reiste dei til Horten og oppretta fotofirmaet Berg & Høeg Fotoatelier rundt 1895. På denne tida pågjekk kampen for kvinneleg røysterett i Noreg. Eit år tidlegare hadde Landskvinnestemmerettsforeningen, via venstremannen Viggo Ullmann og hans meiningsfellar, levert inn eit forslag om endring i grunnlova slik at kvinner kunne få allmenn røysterett på lik linje med menn.
Fotografi og kjønn
Fotografering blei sett på som eit anstendig og akseptabelt yrke for kvinner rundt 1900, då det var eit yrke som kravde ein viss estetisk sans, noko ein rekna var ein del av den kvinnelege naturen. Mange av kvinnene som dreiv fotoatelier eller studio på denne tida hadde kvinnelege partnarar, som dei ofte også budde saman med. I 1910 var det registrert heile 118 sjølvstendige kvinnelege fotografar i Noreg, men ein går ut frå at talet var høgare då mange kvinner skjulte seg bak eit fotofirmaet til ein mannleg slektning. Bileta til Marie Høeg var ikkje i utgangspunktet verd å merkje seg. Dei heldt seg innanfor samtidas standardar innanfor landskapsfotografi og portrett.
På 1980-talet blei det funne ei eske med glasnegativ på ei låve i Hadeland som viste seg å vere den private fotosamlinga til Marie og Bolette. Bileta viser to kvinner som utfordrar det normative synet på kjønn og roller i samtida, og dei kan sjåast som ikon for ein ny diskurs om kjønn og identitet. Fleire av fotografia er i så måte grensesprengjande og viser tydeleg at Marie Høeg kjempa for retta til å sjølv definere kven ho var, og ikkje minst kva ei kvinne skulle og kunne vere. Desse bileta er seinare blitt vist på utstillingar, og historia til Høeg har fått ei del merksemd, nettopp fordi ho utfordrar etablerte førestillingar kring kjønnsroller og retten til å sjølv bestemme korleis ein skal definere seg sjølv.
Kvinnesaksforkjemparen
I mars 1896 skipa Marie Høeg den fyrste diskusjonsforeininga for kvinner i landet. Høeg meinte at ein måtte ha eit forum der kvinner, som ho meinte var oppseda til å teie i forsamlingar, skulle lære å diskutere. Dette var provoserande tankar på slutten av 1800-talet, og for å ufarleggjere foreininga tilføydde dei selskabelig i namnet hennar, som då blei heitande Den Selskabelige Diskussionsforening. Foreininga eksisterer framleis, men no under namnet Hortens diskusjonsforening. Målet til foreininga mål var å førebu kvinner til å delta i politiske diskusjonar når dei fekk røysterett. Då ikkje alle var like begeistra for den uttalte agendaen til foreininga, grunnla Marie Høeg det første leddet av Landskvinnestemmerettsforeningen utanfor hovudstaden. Gjennom denne kjempa ho for kvinner sin rett til å røyste. Marie Høeg hadde nære samband til foreininga gjennom Gina Krog og Fredrikke Marie Qvam, som var grunnleggjarane.
Shake It All About av Little Richard
Shake It All About er eit musikkalbum med barnemusikk av Little Richard, som kom ut på Disney Records i 1992. Albumet kom ut etter han spelte inn ein rock and roll-basert versjon av «The Itsy Bitsy Spider», og Disney overtydde Richard til å spele inn eit heilt album med barnesongar i rock and roll-stil. I tillegg spelte Richard inn den gamle hitten sin «Keep A-Knockin'», og gospelstandardane «When the Saints Go Marching In» og «He's Got the Whole World in His Hands».
Tell Salhab
Tell Salhab (arabisk تل سلحب, òg skrive Tal Selhab) er ein by nord i Syria i Hama guvernement, som ligg 48 km nordvest for Hama. Han ligg heilt sør på Ghabsletta og på vestbreidda av Orontes. Av stader i nærleiken finn ein Nahr al-Bared, Asharnah og al-Suqaylabiyah i nord, Deir Shamil og Deir Mama i sør, Tremseh, Mhardeh og Halfaya i aust.
I følgje Syrisk statistisk sentralbyrå, hadde Tell Salhab eit folketal på 15 454 i 2004. Han er òg senter i ein nahiyah («underdistrikt»), som er ein del av Al-Suqaylabiyah-distriktet. Dette består av 18 stader med eit samla folketal på 38 783 i 2004. Tidleg i 1960-åra hadde byen kring 700 innbyggjarar. Innbyggjarane er hovudsakleg alawittar.
Byen var det tradisjonelle setet i klanen Junaydi, som ofte leia alawittar-forbundet Kalbiyya. I 1978 vart eit 5 200 m² sukkerraffineri bygt i Tell Salhab til ein kostnad på $50 millionar. Raffineriet bestod av ein sukkerroesilo, eit vaskeanlegg, ei presse og tørkeanlegg, og eit vassreservoar.
Sjtsjukozero
Sjtsjukozero er truleg ein lagringsplass eller depot for kjernefysisk ammunisjon for atomubåtane i den russiske Nordflåten.
Tell Salhab
Arkeologiske funn
Nær Tell Salhab ligg Tell 'Acharneh, ein stor haug som ein trur kan vere staden byen Tunip låg i antikken. Det vart før borgarkrigen drive utgravingar på staden.
Fylkesveg 260 i Rogaland
Fylkesveg 260 i Rogaland går mellom Kleppe og Laland i Klepp kommune.
Trasear: Kleppe – Særheim 1,6 km, Særheim – Laland 0,6 km.
Kommunar og knutepunkt
- Erstatta av kommunal veg Postvegen 62 m -
If You Can Believe Your Eyes and Ears
If You Can Believe Your Eyes and Ears er debutalbumet til The Mamas & the Papas frå 1966. I 2003 vart det rangert på 127. plassen på Rolling Stone si liste over dei 500 beste albuma gjennom tidene, og steig til 112. plassen på den reviderte utgåva frå 2012.
If You Can Believe Your Eyes and Ears kom ut med fem forskjellige omslag.
Mottaking
Albumet fekk gode meldingar i Rolling Stone, der kritikaren Rob Sheffield skreiv «The Mamas and the Papas feira all synd og snusk som var i Los Angeles i 1960-åra med folkemusikkaktige harmoniar, akustiske gitar og songar som fortalte undersøkande sinn langt meir enn dei ønskte å vite. Og her fekk dei alt til å høyrast ypparleg ut.». Bruce Eder skreiv på Allmusic at albumet «omfamna folkrock, pop/rock, pop og soul, og synte den same omsorga for platene sine som The Beatles.» Han la til at det skein sterkare enn andre album av The Mamas and the Papas, dels fordi det kom ut før kranglinga som gjekk ut over dei seinare albuma deira. Albumet vart inkludert i Robert Dimery-boka 1001 Albums You Must Hear Before You Die.
Taro Kagawa
Taro Kagawa var ein japansk fotballspelar.
Nguyễn Tuấn Anh
Nguyễn Tuấn Anh er ein vietnamesisk fotballspelar. Han har vore midtbanespelar for det vietnamesiske herrelandslaget i fotball, Hoàng Anh Gia Lai og Yokohama FC.
Davies Escarpment
Davies Escarpment er ein austvendt isskrent som er kring 20 km lang, sør for Bermel Escarpment i den sørlege delen av Thiel Mountains i Antarktis. Skrenten er heilt utan isfrie. Namnet vart foreslått av Peter F. Bermel og Arthur B. Ford, som i lag leia gruppa frå US Geological Survey (USGS) som vitja Thiel Mountains i 1960–61, etter William E. Davies, ein geologi i USGS ombord på isbrytaren «Atka» i Antarktis i 1954–55 på leit etter stader der det kunne opprettast stasjonar under Det internasjonale geofysiske året.
Nyrenessanse
Nyrenessanse er ein stilretning innan historismen med ei blomstringstid mellom 1840 og 1880. Han nytta formspråket frå renessansen, og bygde på den sterke renessanseinteressa innan kunst- og historieoppfatning som naturleg følgde begeistringa for gotikken.
Meir enn andre såkalla neo-stilar fekk stilen si særskilde nasjonale utforming med blomstring i Tyskland, der han blei boren av sterke nasjonale, historiske interesser, ikkje minst etter felttoget mot Frankrike 1870–71. Ein hovudfigur innan stilretningen var Gottfried Semper som var professor i Dresden og seinare i Zürich. Både som teoretikar og som arkitekt fekk han stor innverknad, ikkje minst på norske arkitektstudentar, som på denne tida nesten alle studerte i Tyskland. På grunn av det nære sambandet med dette kulturmiljøet blei denne neo-stilen med pussa fasader med renessanseornament den mest framherskande i dei større byane i Noreg.
I Europa blei nyrenessansen avløyst av nybarokk og art nouveau i 1890-åra, i Noreg av drakestilen omtrent samtidig, sjølv om han levde vidare i arkitekturen i 1890-åra i ein dansk-hollandskprega variant med raud tegl og meir eller mindre ekte sandsteinsband.
Maagoe Peak
Maagoe Peak er eit fjell (1850 moh) ved nordenden av Gifford Peaks i Heritage Range i Ellsworth Mountains. Det vart kartlagd av US Geological Survey (USGS) frå landmålingar og flyfoto tekne i U.S. Navy frå 1961-66. Det vart namngjeve av Advisory Committee on Antarctic Names (US-ACAN) etter Steffen Maagoe, ein forskar på ionosfæren ved Eights-stasjonen i 1964.
Lifetime Friend
Før Richard spelte inn Lifetime Friend, døydde mora Leva Mae. Richard hadde lova henne at han ville halde seg til kristendomen, så for dette albumet valde han spele inn rock and roll-songane med gospeltekstar, ein stil han kalla «message music» eller «messages in rhythm» (meldingar i rytme). Ein song, «I Found My Way», inneheld ei blanding av rap og rock and roll. Albumet vart hovudsakleg spelt inn i England, og kom ut på WEA i Europa og Warner Bros. Records i USA
Songen «Great Gosh A Mighty» var skriven av Richard og Billy Preston, og vart ein liten hit i USA etter han var med på filmmusikken til Down and Out in Beverly Hills.
Rolf Danneberg
Aktiv
Danneberg vart vesttysk meister i diskoskast i 1980, men deltok ikkje i sommar-OL ettersom Vest-Tyskland boikotta leikane i Moskva. Han fekk sin internasjonale meisterskapsdebut to år seinare, utan å nå EM-finalen i Aten.
Etter ein ellevteplass i EM 1986, stod Danneberg for betre prestasjonar i 1987-sesongen. I mai månad gjorde han sitt livs lengste kast med 67,60 m i Berlin. Tre månader seinare kom han på fjerdeplass under VM 1987, seks centimter frå bestekastet til bronsemedaljøren Luis Delís frå Cuba.
Under OL 1988 lukkast Danneberg å vinne ein ny OL-medalje. Etter ein mindre god serie smelte han til med 67,38 m i sitt femte forsøk og tok bronsemedaljen, berre 10 cm bak sølvmedaljøren sitt bestekast. To år etter vart Danneberg nummer seks i diskostevlinga i EM 1990.
Olympiske leikar for ungdom
Dei olympiske leikane for ungdom er ei fleirsportshending for ungdom som vert arrangert kvart andre år, parallelt med dei olympiske leikane. Deltakarane må vere mellom 14 og 18 år. Idéen om eit arrangement som dette vart introdusert av presidenten for Den internasjonale olympiske komitéen (IOK), Jacques Rogge, i 2001. 6. juli 2007, på kongressen til IOK i Guatemala by, godkjende delegatane til IOK at ein skulle arrangere olympiske leikar for ungdom.
Olympiske sommarleikar for ungdom vil verte arrangert kvart fjerde år frå 2010 og olympiske vinterleikar for ungdom vil verte arrangert kvart fjerde år frå 2012.
Fotokonduktivitet
Fotokonduktivitet er eit optisk og elektrisk fenomen der ein får ein auke i den elektriske konduktiviteten (leiingsevna) i eit stoff når dette vert utsett for lys, infraraud eller ultrafiolett stråling. Det vert nytta i fjernsynskamera, lysmålarar, infraraude detektorar og meir. Effekten vart påvist i grunnstoffet selen i 1873. Det er seinare vorte påvist i mange andre stoff.
Churwalden
Churwalden er ein kommune i distriktet Plessur i kantonenen Graubünden i Sveits. Kommunen har innbyggjarar  og eit areal på. Kommunesenteret ligg 1230 meter over havet, om lag åtte kilometer sør for byen Chur.
Sidan 2010 omfattar Churwalden dei tidlegare kommunane Malix og Parpan. Kommunesenteret ligg 1 230 meter over havet
Kommunen består av gatelandsbyen Churwalden og grendene Passugg, Araschgen og spreidde gardar.
Skirennaren Heini Hemmi er frå Churwalden.
Vigilie
Vigilie (latin for 'nattevak' eller 'vaking', norrønt vaka) er innan kristen tradisjon ei religiøs handling som føregår om natta. Det kan til dømes visa til gudstenester før kyrkjelege festdagar, som påskevigilia på påskeaftan og julevigilia på julaftan.
Little Richard Meets Masayoshi Takanaka
Little Richard Meets Masayoshi Takanaka er eit rock and roll-album av Little Richard med gitaristen Masayoshi Takanaka, som kom ut på Eastworld i 1992. Albumet inneheld nyinnspelingar av Richard sine eigne songar.
Albumet er så langt det siste Richard gav ut.
Shigeo Sugimoto
Shigeo Sugimoto var ein japansk fotballspelar.
Hammer Point
Hammer Point er eit kupert nes som stikk frå nordkysten av Robert Island i Sør-Shetlandsøyane i Antarktis 1 km nord-nordvestover ut i Drakesundet og som utgjer sørvestsida av innløpet til Nevestino Cove og nordaustsida av innløpet til Clothier Harbour. Området vart ofte vitja tidleg på 1800-talet av engelske og amerikanske selfangarar opererte frå Clothier Harbour.
Neset ligg 2,08 km sørvest for Catharina Point, 6,79 km vest-nordvest for Newell Point, 5,17 km nordaust for Fort William og 2,24 km søraust for Heywood Island.
Heini Hemmi
Heini Hemmi frå Churwalden er ein sveitsisk tidlegare skirennar. Han vann gullmedaljen i storslalåm under vinter-OL 1976. I 1977-sesongen, hans beste sesong, vart han nummer sju i verdscupen i alpint og gjekk heilt til topps i storslalåmcupen.
Aktiv
Hemmi slo gjennom i januar 1970 då han vart nummer i slalåmrennet i Wengen. Ei veke etter gjennombrotet klatra han ein plass opp og vart nummer fire i storslalåmrennet i Kranjska Gora. Under den alpine verdsmeisterskapen i alpint 1970 i Gherdëina kom han som best nummer 11 i slalåm. Dei neste sesongane klarte han ikkje å hevde seg internasjonalt, men vart sveitsisk meister i slalåm 1973 og i storslalåm 1974. Først i 1975 tok han plass i verdseliten i spesialgreina si, storslalåm. 2. mars 1975 oppnådde han sin første pallplass i verdscupen, då han i Garibaldi i British Columbia kom på andreplass i storslalåmrennet, bakom den nye storslalåmkongen Ingemar Stenmark, men hårfint framom den førre storslalåmeinaren Gustav Thöni. I den sveitsiske meisterskapen i storslalåm forsvarte han meistertittelen.
Hemmis største prestasjon var sigeren i storslalåm under OL 1976 i Innsbruck. Med samanlagttida 3.26,97 var han 0,20 sekund føre landsmannen Ernst Good, som sikra sveitsisk dobbeltsiger framom Ingemar Stenmark. På tampen av OL-sesongen tok han sin første siger i verdscupen, då han vann suverene eit renn i Mont Sainte-Anne. Og så vart han sveitsisk meister på ny, men då i slalåm. Sesongen 1976/77 var Hemmi den beste storslalåmrennaren i verda, han vann då tre renn og kom seks gongar på pallen i verdscupen. Totalt kom han på sjuandeplass i verdscupen.
Året etter, 1978, kom Hemmi på åttandeplass i verdscupen og vart nummer fire i storslalåmcupen. Han kom då på andreplass i tre storslalåmrenn. Under VM i alpint 1978 i Garmisch-Partenkirchen kom han på fjerdeplass i storslalåm. Han vann og den sveitsiske meisterskapen i storslalåm, hans femte og siste SM-tittel. I sin siste sesong kom Hemmi to gongar på pallen i verdscupen, han avslutta den 19. mars 1979 si tid som aktiv med ein andreplass i Furano i Japan. Atter ein gong måtte han sjå slått av Ingemar Stenmark.
Hemmi stod 13 gongar på pallen i verdscupen i alpint, alle gongane etter slalåmtevlingar.
Jibbing
Jibbing er namnet på ei form for frikøyring på ski i alpint.
Jibbing
Frikøyring på ski, også kalla ”Jibbing”, er ein populær form for alpint. Ordet «jibbing» betyr å stå på ski på noko som ikkje er snø, til dømes boksar, rails og liknande. Jibbing er ein sport som involverer avanserte tiks og utføres ofte på ulike naturlege eller menneskeskapte element. Døme på element kan vere eit gelender, eit hopp, ein kasse, eller ei tønne. Populariteten til sporten har auka enormt sidan byrjinga av det 21. hundreår og har røter i fristil skikøyring, alpint og snøbrett, men er i dag akseptert som ein eigen sport.
Historie
Fristildisiplinen oppstod på 1930-talet då norske skiutøvarar byrja å utføre akrobatikk under alpin- og langrennstreninga. Seinare byrja dei store skisentera i USA å reklamere med oppvisningar i det som seinare skulle vart kalla fristil. Rundt 1950 vart fristil vidareutvikla av den olympiske gullmedaljevinnaren Stein Eriksen.
Innan 1975 hadde det oppstått to rivaliserande fristilorganisasjonar, Professional Freestyle Associates (PFA) som vart leia av Curtis Oberhansly, og International Freestyle Association (IFSA) som vart leia av Bernie Weichsel. Gjennom konkurransar arrangert av PFA og IFSA konkurrerte verdens beste fristilutøvarar om pengepremiar i tre disiplinar – kulekøyring, luftakrobatikk og skiballett. Konkurransane fann stad i USA, Canada og Europa.
Det internasjonale skiforbundet (ISF) anerkjende fristil som ein eigen sport i 1979 og innførte reguleringar i forhold til sertifisering av utøvarar og hoppteknikkar for å redusere dei farlege elementa ved konkurransen. Den fyrste verdscupen i fristil vart arrangert i 1980 og det fyrste verdsmeisterskapen vart gjennomført i 1986 i Tignes i Frankrike. Fristil vart teke inn som prøvegrein under vinter-OL i Calgary 1988. Kulekøyring vart offisielt teke med i vinterlekene i Albertville i 1992 og luftakrobatikk på ski vart offisielt ei OL-grein under dei olympiske leikane på Lillehammer i 1994.
På 90-talet byrja fristilutøvarar, som såg seg leie på restriksjonane det internasjonale skiforbundet hadde sett på sporten, å praktisere triksa sine i terrengparkar meint for brettkøyrarar. ”Newschool”-skikøyrarar som dei vart kalla, var merksame på utviklinga innan snøbrettmiljøa og byrja lage si eiga stil.
FIS fristilkonkurransar vart styrte av strenge reglar som var veldig upopulære i eit stadig aukande skimiljø, noko som også la ein dempar på utviklinga av sporten. Reglane innebar blant anna ulovleggjering av alle typar saltoar i kulekøyringskonkurransar, avgrensing på mengde rotasjonar tillatne i eit triks under luftakrobatikkonkurransar på ski i tillegg til mangel på slopestyle- og halfpipekonkurransar. ”Newschool”-rørsla var derfor eit brot med FIS for dei som var usamde med forbundet.
Backcountry
All skikøyring utanfor preparerte eller merka løyper blir klassifisert som backcountry eller off-piste-køyring. Den mest ekstreme forma for off-piste-køyring blir kalla freeriding og finn stad i stupbratte fjellsider. Off-piste-køyring er nok den farlegaste forma for skikøyring på grunn av høg fart, store drop med eventuelle skjulte kampesteinar under snøen, og snøskred. På grunn av faren for skader og eventuelt død ved off-piste-køyring, er denne forma for skikøyring forbode enkelte stader i verda. Off-piste-køyrarar består både av ”new-school”-utøvarar som liker å utføre triksa sine ut ifrå ulike terrengelement som til dømes store klippar, og ”oldschool”-utøvarar som likar å konkurrere i å komme seg ned fjell på raskast mogleg måte.
Park
Parkkøyring er skikøyring på menneskelaga element som er sett opp av skistaden parken høyrer til. Rails og hopp brukast i slopestyle-løyper mens halfpipe brukast i halfpipe-konkurransar. Urban
Skikøyring i urbane område som inkluderer gelender, køyring på veggar, hopp frå trappar eller normale hus, omtalast som urban skikøyring eller jibbing. Denne forma for jibbing reknast som ei av dei mest teknisk krevjande formene sidan det involverer ei rekke element som ikkje er meint til å brukast til skikøyring. Ein annan faktor som gjer at jibbing i slikt miljø vert praktisert lite, er konflikten ein gjerne kjem opp i med dei lokale styresmaktene sidan enkelte meiner det er hærverk å skli ned eit gelender på eit par ski. Dei fleste jibbarar derimot ser på denne måten å køyre på ski på som ein kunstform fordi det involverer bruk av daglegdagse objekt på ein kreativ måte i tillegg til at ein byrjar å sjå omkringliggande område i eit nytt perspektiv.
Konkurransar
I dag blir det halde fleire konkurransar innan jibbing. Nokre av dei mest kjende konkurransane er X-games og US Open i tillegg til Dew Tour-serien som kan klassifiserast som verdscupen innan jibbing. Sjølv om jibbing i dag er ein nokså utbreidd sport, har han enno ikkje vorte teken opp eller prøvd ut som ei OL-grein.
Nostradamus av Judas Priest
Judas Priest turnerte me Motörhead, Heaven & Hell og Testament på Metal Masters Tour for å marknadsføre Nostradamus. Bandet heldt òg ein verdsturné i 2008 og 2009.
Utvkling
Ideen om konseptet om Nostradamus kom frå manageren Bill Curbishley og vart føreslått for bandet medan dei turnerte i Estland i 2005. Gitaristen K.K. Downing avslørte i februar 2007at bandet hadde spelt in i alt 18 songar og at det ikkje var mykje han kunne tenke seg å ta bort. Musikalsk inneheld albumet symfoniske parti, mellom anna ved hjelp av klaverinstrument og kor, noko bandet ikkje hadde gjort før. I november 2007 byrja bandet å mikse albumet.
Utgjeving
I november 2007 indikerte songaren Rob Halford at det ikkje var avgjort om et kom til å bli eit dobbeltalbum eller ikkje. I april 2008 vart det stadfesta at det kom til å bli eit dobbeltalbum.
«Nostradamus» selde 42 000 eksemplar i USA den første veka det kom ut og nådde 11. plassen på Billboard 200. Dette var den høgaste plasseringa bandet hadde klart til då i USA før dette vart forbigått av Redeemer of Souls i 2014, som nådde sjetteplassen. I følgje Billboard.com vart albumet gjeve ut i Europa den 16. juni 2008 og 17. juni i USA. Det fanst tre versjonar av Nostradamus. Den mest vanlege er ein vanleg dobbel-CD, men det finst òg ein «CD deluxe hardbound version», med eit 48 sider langt hefte, medan ein «super deluxe version» innneheld tre vinylplater i tillegg til CD-utgåva og ein plakat.
Tittelsporet kom ut 12. april 2008 som gratis nedlasting på nettsida til Judas Priest. Den andre singelen, «Visions», kom ut 4. mai 2008.
Tittelsporet vart nominert til Grammyprisen for beste metal-song. Songen «Visions» vart òg nominert i klassen beste hardrocksong.
Bandet hadde ønske om å spele heile albumet frå start til slutt som ein del av ein teaterproduksjon, men ideen vart skrinlagt, kanskje fordi fansen var lunkne til albumet.
Mottaking
Sputnik Music sa om Nostradamus at bandet «har kasta bort både speed metal og hardrock til fordel for ein meir symfonisk metal-stil» og albumet «la større vekt» på synthesizerar, men ikkje på ein dårleg måte som på Turbo frå 1986. Kritikaren meinte det var «smerteleg tydeleg» at bandet kjempa med ein uvanleg stil for dei. Allmusic sa at albumet representerte «episk metal» av slaget som Iron Maiden hadde laga med Seventh Son of a Seventh Son i 1988. Ein meinte albumet hadde Spinal Tap-aktige klisjear som «melodramatiske talte mellomspel». «Utdaterte» synthesizer-strykarar forsterka kjensla om at bandet prøvde å finne nok musikk til å fylle eit heilt dobbeltalbum, der det burde ha vore trimma ned til eit enkelt album.
Medverkande
Henta frå plateomslaget:
Fylkesveg 261 i Rogaland
Fylkesveg 261 i Rogaland går mellom Kleppekrossen og Orstadkrossen i Klepp kommune. Vegen er 5,5 km lang.
Daniele Meucci
Daniele Meucci  er ein italiensk langdistanseløpar frå Pisa som vart europameister i maratonløping under EM i friidrett 2014. Han vann bronsemedaljen på 10 000 m ved EM 2010 og sølvmedaljen på same distanse i EM 2012. I 2016 tok han bronsen i halvmaraton under EM i Amsterdam. Meucci sin personlege rekord på 10 000 meter frå 2012 er 27,32,8. I 2022 sprang han maraton på 2.09.25.
Hawaiifinkar
Hawaiifinkar, tidlegare draktfuglar, er ei gruppe små sporvefuglar endemiske for Hawaii. Dei fleste autoritetar reknar gruppa som ein underfamilie, Drepanidinae, av Fringillidae, finkefamilien. Andre kategoriserer framleis denne gruppa som ein sjølvstendig familie Drepanididae.
Skildring
Hawaiifinkar er mellom 10 og 20 centimeter lange og har vengespenn på 15 til 30 cm. Nebbet er meir eller mindre bøygd nedover. Artane er vanlegvis delte inn i to grupper: nektaretarar og frøetarar.
Nektaretarar
Fjørdrakta av nektaretarar er vanlegvis farga svart og raud, fjører i halen og bakvengen er svarte og resten av fjørdrakta er raud. Nebba er lange og nokre gonger svært sterkt bøygd. Slekta med det lengste nebbet var den no utdøydde Akialoa, der nebba var rundt halve kroppslengda. Tungene hos nektaretarar er røyrforma for å suge nektar frå blomar.
Forplanting
Nektaretarar skil seg lite frå frøetarar i hekkevanar. Pardanning kan skje allereie i oktober, sjølv om spel og hekking kan skje mellom desember og juli. Etter paring legg hoa 2-3 kvite eller blå egg med raudbrune flekker, oftast i tre, men nokre gonger i høgt gras. Egga blir klekt etter ei rugetid på 3-4 veker, og ungane blir mata av begge foreldra. Hos dei fleste artane blir fuglane kjønnsmodne etter eitt år.
Slekter og artar
Nolevande artar av hawaiifinkar i rekkjefølgje etter EBird/Clements Checklist v2017 med norske namn etter Norske navn på verdens fugler:
Slekt Melamprosops
Slekt Oreomystis
Slekt Paroreomyza
Slekt Loxioides
Slekt Telespiza
Slekt Palmeria
Slekt Himatione
Slekt Psittirostra
Slekt Pseudonestor
Slekt Hemignathus
Slekt Chlorodrepanis
Slekt Loxops
Mount Butters
Mount Butters er ein snødekt fjelltopp, 2440 meter over havet, med ein skrent heilt på søraustenden av Anderson Heights, mellom Minceybreen i sør og Shackletonbreen i aust. Han vart oppdaga og fotografert av U.S. Navy Operasjon Highjump (1946–47) på flyturane den 16. februar 1947 og vart namngjeven av Advisory Committee on Antarctic Names etter kaptein Raymond J. Butters, ein navigatør i United States Marine Corps på Flight 8A.
Theodor Hesselberg
Hans Theodor Hesselberg var ein norsk meteorolog og direktør for Det norske meteorologiske institutt i 40 år.
Hesselberg voks opp på Voss, der far hans var prest. Etter at han i 1899 tok eksamen ved Voss middelskole, flytta familien til Sunnmøre, medan Theodor byrja på gymnaset i Trondheim. Han tok examen artium i 1902, vart cand.real. i 1908 og dr.philos. i 1912 ved universitetet i Kristiania. Han arbeidde som assistent hos professor Vilhelm Bjerknes frå 1908 til 1915. Under Bjerknes arbeidde han i 1908 til 1912 i Kristiania og frå 1912 til 1915 i Leipzig. Han var medarbeidar i Vilhelm Bjerknes sin Dynamic Meteorology and Hydrography og skreiv mange avhandlingar, særleg innan dynamisk meteorologi, men òg om klimatologi. Mest kjend er arbeida hans og B. J. Birkeland om klimaendringar gjennom dei siste 200 åra. Saman med Olaf Devik utvikla han grafisk-matematiske metodar for å analysere rørsler i atmosfæren. Av dei viktigaste arbeida hans var ei avhandling av drifta til cirrusskyer, undersøkingar av indre friksjon i atmosfæren, samanhengen mellom trykkvariasjonar og rørsler av lågtrykk og samanhengen mellom trykk- og temperaturvariasjonar i atmosfæren.
Frå 1915 til 1955 var han direktør for Det norske meteorologiske institutt. Han var president for Den internasjonale meteorologiske organisasjon (IMO) frå 1935 til 1946. For å fremje samarbeid innan geofysikken danna Hesselberg og andre geofysikarar Den geofysiske kommisjon i 1918, som gav ut Geofysiske publikasjoner, som han lenge var redaktør ro.
I direktørtida til Hesselberg ekspanderte Det norske meteorologiske institutt sterkt, særleg vart vêrvarslingstenesta utbygd. Han spelte ei leiande rolle i det internasjonale samarbeidet i heile perioden frå 1919 til 1955. Han vart internasjonal respektert ikkje minst for innsatsen med å omskape IMO til SN-organisasjonen Den meteorologiske verdsorganisasjon (WMO).
Hesselberg var medlem av Det Norske Videnskaps-Akademi, Geografisk Selskaps råd og fleire utanlandske vitskapsakademi. Han var kommandør av den italienske Kroneorden, offiser av den franske Æreslegionen og vart utnemnd til riddar av 1. klasse av St. Olavs Orden i 1937.
Dommedag
Dommedag er ei førestilling som finst innan abrahamittiske religionar og parsismen om at Gud skal dømma mellom gode og vonde ved slutten av verda. Liknande idear om dommar og verdas ende finst også kvar for seg i ei rekkje andre religionar.
Children of the Revolution
«Children of the Revolution» er ein song av T. Rex, skriven av Marc Bolan. Han nådde andreplassen i Storbritannia i september 1972. Songen var den første etter fire singlar på rad som ikkje nådde førsteplassen i heimlandet. («Hot Love», «Get It On», «Telegram Sam», «Metal Guru»).
Opphav
Songen omhandlar eit tenåringsopprør og då han kom ut kritiserte mange kritikarar songen. Songen var langt langsamare enn bandet hadde spela tidelgare og somme meinte at songen var propagandasong for kommunisme, berre basert på tittelen. Songen var med i filmen Born to Boogie, i ein kjend jam i Apple Studios med Elton John. Under jammen puttar Marc Bolan hovudet sitt inn under klaveret som John spelar på. Songen vart òg nytta i filmane Billy Elliot, Breakfast on Pluto, Children of the Revolution og Dogtown and Z-Boys. Songen vert òg spela i den norske filmen Den siste revejakta.
Andre versjonar
Andre som har spelt inn songen er Violent Femmes, The Dead C, Lloyd Cole, The Killers (Paul Di'Anno sitt band), Gavin Friday og Bono frå U2 på Moulin Rouge!-filmmusikken, Elton John og Pete Doherty på Live 8, Berry Sakharof, Patti Smith, Toni Collette & the Finish, Imperiet, Sort Sol, Baby Ford, Nena, Soulwax, Neon Indian og Flogging Molly
Jan Thomas
Jan Thomas, også kjend som Jan Thomas Mørch Husby, er ein norsk stylist og kjendis.
Liv
Thomas er opphavleg frå Storebø i Austevoll, men voks opp i Gulset i Skien. I sytten år budde Jan Thomas i Hollywood der han fyrst arbeidde som skodespelar og modell. Mellom anna spelte han inn ein erotisk film med tittelen Mojave. Seinare arbeidde han som ansvarleg stylist på fleire produksjonar for dei amerikanske filmselskapa Dreamworks og Universal. Han flytta deretter tilbake til Noreg og opna venleikssalongen Jan Thomas Studio i Parkveien i Oslo.
I Noreg er Jan Thomas kjend frå fleire fjernsynsseriar, som Top Model Norge og Fra Hollywood til Parkveien, ein dokusåpeserie frå venleikssalongen hans. Han har òg skrive bøkene Jan Thomas stylingguide.
Etter at han 20. februar 2009 gifta seg med Philip-Christopher Mørch Husby (f. 1989), tok han mellom- og etternamnet til ektefellen. Han endra samtideg fornamn frå Jan Bertin til Jan Thomas. Etter skilsmissa endra han til Jan Thomas (Thomas er då etternamnet).
Tornstjertar
Tornstjertar (Aphrastura) er ei lita biologisk slekt i omnfuglfamilien av sporvefuglar. Slekta inkluderer berre to artar, begge med utbreiing i Sør-Amerika, og ein øyart er kritisk trua.
Dette er småvaksne omnfuglar med karakteristiske flisete, stive, piggete halefjørerfjører. Dei rører seg snøgt i skog, krattskog, tuegras og anna vegetasjon.
Det er skildra fire underartar for gulbryntornstjert. I 2022 blei ein av dei, A. s. subantarctica, føreslått klassifisert om til sin eigen art. A. s. subantarctica er endemisk for Diego Ramírez-øyane.
Pandya
Pandyariket (tamil பாண்டியர், pandiya) var eit tamilsk rike sør i noverande India og Sri Lanka som fanst frå minst 300-talet f.Kr. til første halvdelen av 1500-talet. Riket hadde omfattande handel og kontakt med andre område, både med rike rundt Bengalbukta og med det gamle Hellas og Romarriket.
Pandyariket byrja heilt i sør på det indiske subkontinentet, og den første hovudstaden var hamnebyen Korkai. Etterkvart som riket breidde seg nordover - til dagens Andhra Pradesh - blei hovudstaden flytta lengre inn i landet, til Madurai. Her bygde dei mellom anna det storslåtte Minakshi Amman-tempelet.
Riket tapte ei tid makt til Tsjera-, Tsjola- og Pallavarika. Det voks på ny på 1100-talet, og hadde stor makt fram til 1300-talet, under «dei fem pandyaene». Etter dette gjekk riket gjekk tilbake på grunn av indre konfliktar og ytre press, som invasjonar frå det muslimske Delhisultanatet. Ved midten av 1500-talet hadde Pandyariket tapt alle territoria sine.
Kultur
Pandya-dynastiet rekna seg som etterkomarar av Pandu, far til Pandava-brørne i det indiske storverket Mahabharata. Pandya-herskarane var opphavleg djainar, men blei etterkvart sjaivittar, eller Sjiva-dyrkarar. Dei er mykje omtalt i tamilsk dikting frå Sangam-tida, og fleire pandyakongar skal sjølv ha vore diktarar.
Tolga-Os kommune
Tolga-Os kommune var ein kommune i Hedmark fylke som eksisterte frå 1966 til 1976.
Kommunen vart oppretta 1. januar 1966 ved at kommunane Tolga og Os vart slått saman. 1. januar 1976 vart Tolga-Os kommune oppløyst ved at Tolga og Os vart eigne kommunar.
Ved samanslåinga hadde Tolga kommune 1 944 innbyggarar og Os kommune 2 015 innbyggarar. Tolga kommune hadde eit innbyggartal på 1 865 og Os kommune 1 859 etter delinga.
Dieter Baumann
Dieter Baumann er ein tysk tidlegare friidrettsutøvar frå Blaustein i Baden-Württemberg. Han vart olympisk meister på 5 000 m i 1992 og europameister på distansen i 1994. I tillegg vann Baumann eitt OL-sølv på 5 000 m, og to EM-sølv på 10 000 meter i tida 1988-2002.
Aktiv
5 000-meterfinalen under Sommar-OL 1988 vart vunnen av John Ngugi frå Kenya, som rykte frå hovudfeltet få rundar før mål. På sisterunden viste Baumann seg som den sterkaste av dei tre løparane som kjempa om dei hine medaljane, og sikra seg sølvet.
I juni 1992 sette Baumann ny tysk rekord på 5 000 meter med tida 13.09,0 i Sevilla. Under OL i Barcelona same året starta 5 000-meterfinalen i eit roleg tempo, ein stor fordel for spurtsterke Baumann. Han avgjorde løpet på siste langside, og med to tidels sekunds margin vann han gullmedaljen framom Paul Bitok frå Kenya.
Baumann gjekk skadd i 1993-sesongen. I finalen på 5 000 meter ved friidretts-EM brukte han på ny spurtstyrken til å avgjere gullstriden mot britiske Rob Denmark. Under VM 1995 i Göteborg måtte han nøye seg med niandeplass på 5 000 meter. Få dagar etter det skuffande finaleløpet i Göteborg sette Baumann tysk rekord med 13.01,7, då han vart andremann i Zürich, etiopiaren Haile Gebrselassie vann tevlinga. Under OL 1996 i Atlanta enda Baumann på fjerdeplass på 5 000 meter.
Våren 1997 forbetra Baumann den tyske rekorden på 10 000 m til 27,21,5 under eit stemne i Baracaldo, ein rekord som gjeld også i 2016. Den 13. august 1997 i Zürich vart han den fyrste europearen som braut 13-minuttsgrensa, tida 12.54,7 er framleis tysk rekord 20 år seinare. Under verdsmeisterskapen 1997 i Aten vart Baumann femtemann på 5 000 meter. Året etter tok han sølv på 10 000 m under EM 1998 i Budapest. På den halve distansen hamna han langt bak medaljevinnarane.
Baumann tok eit nytt EM-sølv på 10 000 m under München-EM i 2002. Han deltok også i VM 2003 i Paris, men braut milløpet og la sidan opp.
Doping
I oktober 1999 testa Baumann positivt på nandrolon og vart utestengd frå friidrett i to år.
Gerda Grepp
Gerda Johanne Helland Grepp var ein norsk journalist.
Yrkesliv
Grepp arbeidde, som mora Rachel Grepp, som journalist i Arbeiderbladet.
Grepp blei den fyrste norske journalisten som rapporterte frå den spanske borgarkrigen, der ho jobba med Arthur Koestler, Nordahl Grieg og Lise Lindbæk. Ho representerte det franske Agence Espagne i Paris 1937–1938.
Sjukdom og død
Gerda Grepp døydde av tuberkulose, i likhet med faren Kyrre Grepp (1922) og broren sin Peter Andreas Grepp (1933).
Ft-verdi
fT½-verdi er eit mål for levetida av ein atomkjerne som desintegrerer ved utsending av eit elektron eller eit positron (betadesintegrasjon). Det er produktet av storleikane f (Fermi-integral-funksjonen), som er knytt til strukturen til kjernen, og t, som er knytt til levetida til enkelttilstanden, som avgjer verdien. Levetida er sterkt påverka av kvantemekaniske storleikar som spinn og paritet for tilstandane det er snakk om.
Masao Ono
Masao Ono var ein japansk fotballspelar.
Vidar Helgesen
Vidar Helgesen er ein norsk diplomat og politikar (H). Han var norsk klima- og miljøminister i regjeringa Solberg frå 2015 til 2018. Frå 16. oktober 2013 til 2015 var han statsråd og stabssjef ved Statsministerens kontor i regjeringa Solberg med ansvar for EØS-saker og Noregs tilhøve til EU.
Han var medlem av sentralstyra i Noregs Gymnasiastsamband 1987–1989 og Unge Høgre 1989–1991, og leia Operasjon Dagsverk 1987–1988. Ein periode var han og nestleiar i Oslo Unge Høgre. I 1994 leia han Høgre sin kampanje før folkerøystinga om EU i 1994. Helgesen var redaktør for boka Partiet, makten og staten frå 1995 og redaksjonssekretær i Tidens tegn 1996–1998.
Helgesen er særleg opptatt av menneskerettar, flyktningproblematikk, fredsmekling, forsoningsprosessar samt FN-politikk. Han var spesialrådgjevar i det internasjonale Røde Kors i Genève 1998–2001 og statssekretær i Utanriksdepartementet 2001–2005 samt generalsekretær i International Institute for Democracy and Electoral Assistance (IDEA) i Stockholm 2005–2013.
William Phips
Sir William Phips eller Phipps var ein skipsbyggar, skipskaptein, skattejeger, offiser og den første kongelege utpeikte guvernøren i provinsen Massachusetts Bay.
Han kom frå fattige kår og hadde lita utdanning og var skipsbyggar i Boston før han la ut på fleire skattejakter i Vestindia. Han vart kjend i London då han oppdaga ein stor skatt frå ein søkkt spansk gallion, noko som gjorde at han vart rik og så slått til riddar. I 1690, under Kong Vilhelm-krigen, leia han eit suksessrikt raid mot Port Royal i Acadia. Under same krigen mislukkast han derimot i forsøket på å erobre Quebec same året.
Trass i dette gjorde samband hans til London og den innverknadsrike Mather-familien at han vart utnemnd som guvernør i Massachusetts. Han var ikkje politisk sofistikert og vart innvikla i fleire kontroversielle hendingar, mellom anna slåstkampar med andre embetsmenn, og han vart kalla attende til England for å svare på tiltalane. Han døydde i London før tiltalane mot han vart høyrt.
University of Minnesota
University of Minnesota er eit offentleg (delstateigd) universitet i Minnesota i USA. Det har fire avdelingar, og vart grunnlagt i 1851 som den første lærestaden i delstaten. Morrill Act gav delfinansiering til lærestaden etter borgarkrigen. Det tilhøyrer den eksklusive gruppa av åtte offentlege kvalitetsuniversitet i USA – Public Ivy.
Lærestadane og dei viktigaste skulane er: